Hervez an aotreier Daniel Gros ha Iain Begg, neus ket kement-all a bostoù labour ken er greanterezh hag er gennad Stad hag a zegase diogel ha goproù mat. Neo ket unvan ken ar renkad etre (classe moyenne). En heveleb gennadoù ez eus labour gopraet mat ha labour gopraet dister. E Frañs an insiders a vez diwallet o postoù labour gant al lezenn. War an outsiders an hini eo emañ ar bech, d.l.e. war ar re zilabour pe ar re ziasur o labour. Evit ar re en o ugent pe dregont vloaz e vez pouezus-kenañ skoazell o zud keit ha ma vezont o stourm da zont e-touez an insiders. Setu ma vez gwelet adarre stourmoù sokial taer.